Sou die beplande wysigings uiteindelik deurgevoer word, sal intekenare van stromingsdienste soos Netflix en Showmax vir ’n TV-lisensie moet betaal, al besit hulle nie eens ’n televisie nie.
Selfs al word daar net na inhoud op ’n skootrekenaar, tablet of selfoon gekyk, sal kykers die lisensiegelde moet betaal.
Die SAUK beskou die wysiging van die bestaande regulasies rakende TV-lisensies as ’n prioriteit en het die parlement se portefeuljekomitee gevra om dringend daaraan aandag te skenk.
Sy skuldinvorderaars kon ook tot einde Julie net sowat R68 miljoen van die R143 miljoen waarop die SAUK in sy begroting gehoop het, in agterstallige lisensiegelde insamel.